stanford-oval/wikipedia huggingface dataset:
Danaidit
Luettelo danaideista ja heidän puolisoistaan

|  | Danaoksen tytär | Äiti | Puoliso,  Aigyptoksen poika | Äiti |
| --- | --- | --- | --- | --- |
| 1 | Hypermnestra | Elefantis | Lynkeus | Argyfie |
| 2 | Gorgofone | Elefantis | Proteus | Argyfie |
| 3 | Automate | Europe | Busiris | Argyfie |
| 4 | Amymone | Europe | Enkelados | Argyfie |
| 5 | Agaue | Europe | Lykos | Argyfie |
| 6 | Skaia | Europe | Daifron | Argyfie |
| 7 | Hippodameia | Atlanteia tai Foibe (Dryadi) | Istros | arabialainen äiti |
| 8 | Rhodia | Atlanteia tai Foibe | Khalkodon | arabialainen äiti |
| 9 | Kleopatra | Atlanteia tai Foibe | Agenor | arabialainen äiti |
| 10 | Asteria | Atlanteia tai Foibe | Khaitos | arabialainen äiti |
| 11 | Hippodameia | Atlanteia tai Foibe | Diokorystes | arabialainen äiti |
| 12 | Glauke | Atlanteia tai Foibe | Alkis | arabialainen äiti |
| 13 | Hippomedusa | Atlanteia tai Foibe | Alkmenor | arabialainen äiti |
| 14 | Gorge | Atlanteia tai Foibe | Hippothoos | arabialainen äiti |
| 15 | Ifimedusa | Atlanteia tai Foibe | Eukhenor | arabialainen äiti |
| 16 | Rhode | Atlanteia tai Foibe | Hippolytos | arabialainen äiti |
| 17 | Peirene | etiopialainen äiti | Agaptolemos | foinikealainen äiti |
| 18 | Dorion | etiopialainen äiti | Kerketes | foinikealainen äiti |
| 19 | Fartis | etiopialainen äiti | Eurydamas | foinikealainen äiti |
| 20 | Mnestra | etiopialainen äiti | Aigios | foinikealainen äiti |
| 21 | Euippe | etiopialainen äiti | Argios | foinikealainen äiti |
| 22 | Anaksibia | etiopialainen äiti | Arkhelaos | foinikealainen äiti |
| 23 | Nelo | etiopialainen äiti | Menemakhos | foinikealainen äiti |
| 24 | Kleite | Memfis | Kleitos | tyroslainen äiti |
| 25 | Sthenele | Memfis | Sthenelos | tyroslainen äiti |
| 26 | Khrysippe | Memphis | Khrysippos | tyroslainen äiti |
| 27 | Autonoe | Najadi Polykso | Eurylokhos | Kaliadne |
| 28 | Theano | Najadi Polykso | Fantes | Kaliadne |
| 29 | Elektra | Najadi Polykso | Peristhenes | Kaliadne |
| 30 | Kleopatra | Najadi Polykso | Hermos | Kaliadne |
| 31 | Eurydike | Najadi Polykso | Dryas | Kaliadne |
| 32 | Glaukippe | Najadi Polykso | Potamon | Kaliadne |
| 33 | Antheleia | Najadi Polykso | Kisseus | Kaliadne |
| 34 | Kleodore | Najadi Polykso | Liksos | Kaliadne |
| 35 | Euippe | Najadi Polykso | Imbros | Kaliadne |
| 36 | Erato | Najadi Polykso | Bromios | Kaliadne |
| 37 | Stykne | Najadi Polykso | Polyktor | Kaliadne |
| 38 | Bryke | Najadi Polykso | Khthonios | Kaliadne |
| 39 | Aktaie | Pieria | PeriFas | Gorgo |
| 40 | Podarke | Pieria | Oineus | Gorgo |
| 41 | DioKSippe | Pieria | Aigyptos | Gorgo |
| 42 | Adite | Pieria | Menalkes | Gorgo |
| 43 | Okypete | Pieria | Lampos | Gorgo |
| 44 | Pylarge | Pieria | Idmon | Gorgo |
| 45 | Hippodike | Herse | Idas | Hefaistine |
| 46 | Adiante | Herse | Daifron | Hefaistine |
| 47 | Kallidike | Krino | Pandion | Hefaistine |
| 48 | Oime | Krino | Arbelos | Hefaistine |
| 49 | Kelaino | Krino | Hyperbios | Hefaistine |
| 50 | Hyperippe | Krino | Hippokorystes | Hefaistine |
Myytti taiteessa

Danaë ja kultasuihku, 450-425 eaa.
Hypermnestra, Lynkeus (tai Linus) ja Danaidit, puupiirroskuvitus Giovanni Boccaccion saksankieliseen inkunaabeliin De mulieribus claris. Painaja Johannes Zainer, noin 1474, Ulm.
Robinet Testard, Danaidit murhaavat aviomiehensä, 1496-1498.
Titian, Danae, 1564, Wien.
Tintoretto, Danaë, 1580.
Rembrandt, Danaë, 1636-1643, Eremitaasi.
Danaidi, Pietarhovin suihkulähde.
Auguste Rodin, Danaid (Lähde), 1886, Rodin-museo,  Philadelphia, Yhdysvallat.
Walter Runeberg, Danaidit, 1893 (1950), Lastenklinikan piha, Helsinki.
Gustav Klimt, Danae, 1907-1908.
John Singer Sargent, The Danaides, 1922–1925. Bostonin taidemuseo.
Aiheesta muualla

Kuvia tai muita tiedostoja aiheesta Danaidit Wikimedia Commonsissa
Caryn Davies

| Mitalit | Mitalit | Mitalit |  |
| --- | --- | --- | --- |
|  Caryn Davies Pekingin olympialaisissa 2008. |  Caryn Davies Pekingin olympialaisissa 2008. |  Caryn Davies Pekingin olympialaisissa 2008. |  |
Maa:   Yhdysvallat
Naisten soutu
|  Olympialaiset  |  Olympialaiset  |  Olympialaiset  |  |
|  Kultaa | Soul 2008 | kahdeksikko |  |
|  Kultaa | Lontoo 2012 | kahdeksikko |  |
|  Hopeaa | Ateena 2004 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Sevilla 2002 | kahdeksikko |  |
|  Kultaa | Milano 2003 | nelonen i.p. |  |
|  Kultaa | Eton 2006 | kahdeksikko |  |
|  Kultaa | München 2007 | kahdeksikko |  |
Caryn Davies (s. 14. huhtikuuta 1982) on yhdysvaltalainen soutaja. Hän voitti kahdeksikossa olympiakultaa Pekingissä 2008 ja Lontoossa 2012. Ateenan olympialaisissa 2004 hän saavutti hopeaa Yhdysvaltojen hävittyä Romanialle vajaalla kahdella sekunnilla. Davies voitti neljä maailmanmestaruutta: kahdeksikossa Sevillassa 2002, Etonissa 2006 ja Münchenissä 2007 sekä perämiehettömässä nelosessa Milanossa 2003. Oltuaan joitakin vuosia työelämässä Davies palasi soutukilpailuihin ja osallistui Ottensheimin MM-kilpailuihin 2019 perämiehettömässä nelosessa, jossa Yhdysvallat sijoittui kuudenneksi.
803 Naval Air Squadron

| 803 Naval Air Squadron |
| --- | --- |
 Laivueen tunnus
Toiminnassa:  1932-1937 1938-1969
Valtio:   Yhdistynyt kuningaskunta
Puolustushaarat:  Laivasto
Aselajit:  ilmavoimat
Rooli:  hävittäjälaivue
Osa joukkoa:  Fleet Air Arm
Koko:  laivue
Motto:  Cave Punctum (varo pistintä)
Sodat ja taistelut:   Pohjanmeri 1939  Norja 1940  Libya 1940-1941  Matapan 1941  Kreeta 1941  Välimeri 1941-1944 
Vuosipäivät:  ei
803 Naval Air Squadron (803 NAS) oli Britannian Kuninkaallisen laivaston ilmavoimien lentolaivue.
Perustaminen

803 NAS perustettiin 3. huhtikuuta 1933 Netheravonissa laajentamalla 405 lentue lentolaivueeksi. Perustettaessa laivueella oli yhdeksän Hawker Osprey hävittäjää. HMS Eagle otti 26. huhtikuuta laivueen kannelleen. HMS Eaglen  kannella laivue matkasi Kauko-Itään, jossa se palveli aina 1. lokakuuta 1937 tapahtuneeseen lakkauttamiseensa saakka. Laivue oli 30. tammikuuta 1935 alkaen HMS Hermeksellä. Laivue lakkautettiin 1. huhtikuuta 1937 Kauko-Idässä.
Perustaminen > Komentajat

luutnantti L Young 3. huhtikuuta 1933 -
R R Graham 5. joulukuuta 1933 -
C W Byas 27. joulukuuta 1934 - 1. huhtikuuta 1937
Toinen maailmansota

Laivue perustettiin uudelleen 21. marraskuuta 1938 RNAS Worthy Downissa. Perustettaessa sen runkona käytettiin 800 NAS:n B-lentuetta. Laivueen kalustona olivat kuusi Hawker Ospreytä ja kolme Hawker Nimrodia. Ospreyt kuitenkin vaihdettiin jo joulukuussa Blackburn Skua -syöksypommittajiin. Laivue liitettiin 3. huhtikuuta 1939 HMS Ark Royalin vahvuuteen RAF laivueena, mutta laivue siirtyi 24. toukokuuta 1939 Amiraliteetin valvontaan.
Toisen maailmansodan syttyessä 803 NAS oli edelleen palveluksessa HMS Ark Royalilla, mutta Hawker Nimrodit olivat vaihtuneet Blackburn Roc koneisiin. Sodan alussa koneiden ensisijaisena tehtävänä oli partiointi Norjan rannikolla.
Laivueen HMS Ark Royalinlta lähtenyt Blackburn Skua oli ensimmäinen brittiläinen lentokone, joka ampui alas viholliskoneen toisessa maailmansodassa, kun luutnantti B. S. McEwan ja pursimies B. M. Seymour ampuivat 26. syyskuuta 1939 alas Saksan ilmavoimienDornier Do 18 -lentoveneen.
Laivue vietti talven maissa Hatstonin lentotukikohdassa. Maissa ollessaan Blackburn Rocit poistuivat käytöstä ja laivue vastaanotti täydennyksenä lisää Skua koneita.
803 NAS palveli hetken HMS Gloriousilla ja palasi sitten takaisin Hatstoniin.
Toinen maailmansota > Risteilijä Königsbergin upottaminen

Norjan rannikolla vaurioituivat 9. huhtikuuta risteilijät HMS Devonshire, HMS Glasgow ja HMS Suffolk sekä upposi hävittäjä HMS Gurkha niiden ollessa matkalla Bergeniin upottamaan norjalaisten rannikkopatterien 8. huhtikuuta vaurioittamaa saksalaista risteilijää Königsbergiä. Syynä alus tappioihin olivat Luftwaffen X Lentoarmeijakunnan Pommituslentorykmentti 26:n (KG 26 Löwen) Heinkel He 111H-3 ja Heinkel He 111H-4 sekä Pommituslentorykmentti 30:n (KG 30) Junkers Ju 88 pommikoneet.
Blackburn Skuan suurimpia menestystarinoita oli saksalaisen risteilijän Königsbergin upottaminen syöksypommittamalla Bergenin satamassa 10. huhtikuuta 1940. Hyökkäävässä osastossa oli seitsemän Skuaa 800 NAS (kapteeni R T Partridge) yhdessä yhdeksän 803 NAS:n (luutnantti W P Lucy) Skuan kanssa. Hyökkäysosasto suunnisti 330 mailin matkan yöllä Hatstonista Bergeniin ja takaisin. Skua koneista menetettiin operaatiossa ainoastaan yksi.
Toinen maailmansota > Paluu merelle

803 NAS siirtyi HMS Ark Royalille, josta se yritti6. kesäkuuta tuhota Saksan laivaston taisteluristeilijä Scharnhorstin. Hyökkäyksessä kuitenkin tuhoutui laivueen koneet kahta lukuun ottamatta.
803 NAS varustettiin lokakuussa uudelleen 12 Fairey Fulmar koneella ja siirrettiin HSM Formidablelle suojaamaan Maltan saattueita. Laivue osallistui Matapanin taisteluun, jossa se pudotti yhden viholliskoneen ja vaurioitti kahta.
Tukialuksen vaurioiduttua Kreetan taisteluissa laivue siirrettiin Dekheilan lentokentälle Egyptiin. Samalla laivueen koneiksi vaihdettiin Hawker Hurricanet, jotka korvattiin edelleen Sea Hurricaneilla. Laivue siirrettiin kesäkuussa 1941 Palestiinaan ja se otti osaa Syyrian operaatioihin. Laivue palasi elokuussa Egyptiin osallistuakseen maavoimien taistelujen tukemiseen.
803 NAS vastaanotti maaliskuussa 1942 Fairey Fulmar II koneet ja lensi ne Ceylonille. Huhtikuussa laivue liitettiin HMS Formidablelle ja aloittivat partiolennot Intian valtamerellä.
Japanin edetessä laivasto siirtyi Brittiläiseen Itä-Afrikkaan, jossa laivue siirrettiin maihin. Laivueeseen liitettiin 18. tammikuuta 1943 806 NAS, joka samalla lakkautettiin. Laivue tuki armeijan operaatioita itäisessä Afrikassa ja se lakkautettiin 12. elokuuta 1943 Tangassa.
803 NAS perustettiin 15. kesäkuuta 1945 Arbroathissa uudelleen. Laivueen kalustona oli 25 Supermarine Seafire L.III konetta, jotka vaihdettiin elokuussa kahdeksaan Supermarine Seafire XV koneeseen. Laivue siirrettiin osaksi Kanadan kuninkaallista laivastoa sodan loputtua.
Toinen maailmansota > Komentajat

B H M Kendall 21. marraskuuta 1938 -
majuri D R F Cambell 2. maaliskuuta 1939 -
luutnantti W P Lucy 8. helmikuuta 1940 -
majuri J Casson 23. toukokuuta 1940 -
luutnantti J M Bruen 16. kesäkuuta 1940 -
majuri J M Wintour 16. lokakuuta 1940 -
luutnantti J M Bruen 4. marraskuuta 1940 -
luutnantti D C E F Gibson 20. heinäkuuta 1941 -
luutnantti B S McEwen syyskuu 1941 -
majuri B F Cox (RNVR) 7. lokakuuta 1942 -
majuri L D Wilkinson, DSC (RNVR) 15. kesäkuuta 1945 -
Toinen maailmansota > Koneiden tunnukset

Blackburn Skua A7[kirjain], A8[kirjain] ja S6[kirjain]
Fairey Fulmar 6[kirjain] ja sitten ainoastaan kirjain
Hawker Hurricane pelkkä kirjain
Supermarine Seafire pelkkä kirjain
Sodan jälkeen

803 NAS siirrettiin tammikuussa 1946 Kanadan laivastolle, kun HMCS Warrior otettiin palvelukseen. Kanadalaisena yksikkönä laivue numeroitiin uudelleen toukokuussa 1951 870 NAS:ksi, jolloin laivueen numero vapautui Fleet Air Armille.
Laivue muodostettiin uudelleen 3. kesäkuuta 1958 RNAS Lossiemouthissa kalustonaan kahdeksan Supermarine Scimitaria. Tiiviin kahden kuukauden koulutuksen jälkeen laivue osallistui Farnborough'n ilmailunäyttelyyn.
Laivueen viimeinen purjehdus HMS Ark Royalilla oli osallistuminen 2. elokuuta 1966 alkaneeseen Straight Laced -harjoitukseen Norjan rannikolla. Laivue siirrettiin 1. lokakuuta Lossiemouthiin ja se lakkautettiin vielä samana päivänä.
Brittiläisen lentotukialulustoiminnan supistusten johdosta 803 NAS lakkautettiin 18. joulukuuta 1969 lentokaluston siirtyessä RAF:n käyttöön.
803 NAS:n Hawker Sea Hawk laskeutumassa yhdysvaltalaiselle lentotukialus USS Antietamille (CVA-36) vuonna 1953.
800 Naval Air Squadron

| 800 Naval Air Squadron |
| --- | --- |
 800 laivueen Blackburn Skuat HMS Ark Royalin lentokannella.
Toiminnassa:  1933–1945 1946–1950 1951–1954 1954–1959 1959–1964 1964–1972 1980–2004 2006–
Valtio:  Yhdistynyt kuningaskunta
Puolustushaarat:  merivoimat
Aselajit:  tukialuslentolaivue
Rooli:  rynnäkkö
Osa joukkoa:  Ison-Britannian laivaston ilmavoimia
Koko:  laivue
Tukikohta:  RAF Cottesmore
Kalusto:  Harrier GR.9
Motto:  lat. Nunquam non paratus (ei koskaan valmistautumattomana)
Värit:  sinisessä kentässä ylöspäin osoittava atrain, jonka päällä siivinvarustetut miekat kohotettuna tervehdykseen kaikki kultaa
Sodat ja taistelut:  Norja 1940–1944 Välimeri 1940–1941 Spartivento 1940 Bismarck 1941 Maltan saattueet 1941–1942 Diego Suarez 1942 Pohjois-Afrikka 1942 Etelä-Ranska 1944 Egeanmeri 1944 Burma 1945 Malesia 1945
Komentajat
Tunnettuja komentajia:  kapteeniluutnantti R. D. Lygo 1954–1955 kapteeniluutnantti A. D. Auld 1982–1983
800 Naval Air Squadron (800 NAS) oli Britannian Kuninkaallisen laivaston ilmavoimien lentolaivue.
Perustaminen

800 NAS perustettiin 3. huhtikuuta 1933 yhdistämällä 402. ja 404. lentueet lentolaivueeksi. Perustettaessa laivueella oli yhdeksän Hawker Nimrod ja kolme Hawker Osprey hävittäjää. Laivue siirrettiin 5. toukokuuta HMS Courageousille, jonka mukana laivue palveli 1935–1936 Abessinian kriisin aikana Välimerellä.
Laivueen kalusto vaihtaminen Blackburn Skua koneisiin aloitettiin lokakuussa 1938 ja se siirtyi 27. lokakuuta HMS Ark Royalille. Laivue siirrettiin Amiraliteetin valvontaan 24. toukokuuta 1939.
Toinen maailmansota

Toisen maailmansodan syttyessä 800 NAS oli edelleen palveluksessa HMS Ark Royalilla. Lentotukialuksen palattua eteläiseltä Atlantilta laivue siirrettiin maihin Hatstonin lentotukikohtaan, jossa se vietti seuraavan talven.
Blackburn Skuan suurimpia menestystarinoita oli Saksan laivaston risteilijän Königsbergin upottaminen syöksypommittamalla Bergenin satamassa 10. huhtikuuta 1940. Hyökkäävässä osastossa oli seitsemän Skuaa 800 laivueesta (kapteeni R T Partridge) yhdessä yhdeksän 803 laivueen (luutnantti W P Lucy) Skuan kanssa. Hyökkäysosasto suunnisti 330 mailin matkan yöllä Hatstonista Bergeniin ja takaisin. Skua koneista menetettiin operaatiossa ainoastaan yksi. Saman hyökkäyksen aikana hyökkäävät koneet ampuivat alas kuusi saksalaista Heinkel He 111 pommikonetta.
800 NAS hyökkäsi 10. kesäkuuta HMS Ark Royalilta taisteluristeilijä Scharnhorstia vastaan. Hyökkäyksessä tuhoutui neljä laivueen koneista ja laivueenkomentaja kapteeni R T Partridge joutui sotavangiksi.
Tukialuksen mukana laivue siirtyi Gibraltarille osaksi Force H:ta ja osallistui sen mukana Ranskan laivaston tuhoamiseen Mers-el-Kebirissä (operaatio Catapult).
800 NAS varustettiin huhtikuussa 1941 Gibraltarilla yhdeksällä (myöhemmin 12) Fairey Fulmar koneilla ja liitettiin samalla HMS Furiousille
Yksi lentue (Z-lentue, 9 konetta) siirrettiin HMS Victoriousille etsimään saksalaista taistelulaivaa Bismarckia Atlantilta ja toinen lentue (Y-lentue, kolme konetta) liitettiin HMS Argukselle. Laivueeseen liitettiin toukokuussa 801 laivue X lentueena (800X, 9 konetta), joka sijoitettiin HMS Furiousille seuraavaksi puoleksi vuodeksi.
Laivue koottiin kesäkuussa 1941 RNAS St. Merrynissä ja siirrettiin kokonaisuudessaan HMS Furiousille, jonka kanssa laivue suoritti hyökkäyksen Petsamoon. Hyökkäyksessä laivue menetti kaksi konetta.
Laivue liitettiin uudelle tukialukselle HMS Indomitablelle, jonka mukana laivue siirtyi ensiksi Länsi-Intian vesille koulutettavaksi ja sitten Intian Valtamerelle. Laivue otti osaa Madagaskarin operaatioihin.
800 NAS vastaanotti kesäkuussa 1942 Hawker Sea Hurricanet ja otti niiden kanssa osaa Pohjois-Afrikan maihinnousuihin saattuetukialus HMS Biterille marraskuussa 1942.
Heinäkuussa 1943 laivueesta tuli ensimmäinen laivaston ilmavoimien yksikkö, joka varustettiin Grumman Hellcateillä ja samalla laivue liitettiin osaksi 7. Laivaston hävittäjälennostoa. Laivue, joka oli sijoitettu saattuetukialus HMS Emperorille, suojasi Altavuonoon Tirpitziä vastaan hyökkääviä Fairey Barracuda koneita 3. huhtikuuta 1944.
Laivueen vahvuus kaksinkertaistettiin liittämällä siihen lakkautettu 804. laivue ja 18. kesäkuuta laivueessa oli käytössä 20 Hellcat konetta. Lisäkoneet toimitettiin lakkautettavasta 804. laivueesta. Vahvistettu laivue palveli Etelä-Ranskan maihinnousujen suojauksena elokuussa 1944.
Laivue siirtyi Kauko-Itään ja osallistui hyökkäyksiin Rangooniin ja japanilaisia merikuljetuksia vastaan. Laivueen koneista kahdeksan siirrettiin saattuetukialus HMS Shahille. Laivue lakkautettiin 5. joulukuuta 1945.
Toinen maailmansota > Komentajat

C J N Atkinson 3. huhtikuuta 1933 -
J B Heath 1. elokuuta 1935 -
H A Traill 17. maaliskuuta 1937 -
B H M Kendall 18. heinäkuuta 1938 -
G N Torry 21. marraskuuta 1938 -
R T Partridge 3. huhtikuuta 1940 -
E G D Finch-Noyes (sijainen) 5. toukokuuta 1940 -
R M Smeeton 16. kesäkuuta 1940 -
J A D Wroughton, DSC 12. toukokuuta 1941 -
J M Bruen, DSC 16. maaliskuuta 1942 -
H Muir-Mackenzie, DSC 1. joulukuuta 1942 -
S J Hall, DSC 7. heinäkuuta 1943 -
M F Fell, DSC 24. syyskuuta 1944 -
D B Law, DSC 12. joulukuuta 1944 -
H de Wit (Alankomaiden ilmavoimat) 20. toukokuuta 1945 -
Uudelleen perustettuna

800 Naval Air Squadron muodostettiin 31. maaliskuuta 1980 RNAS Yeoviltonissa kalustonaan Sea Harrier koneet.
Laivue osallistui Falklandin sotaan kalustonaan 12 BAe Harrieria ja se operoi HMS Hermekseltä. Yksi laivueen koneista tuhoutui lentoonlähdössä ja toisen Argentiinan ilmatorjunta ampui alas. Laivue tuhosi 13 Argentiinan lentokonetta.
HMS Invincibleltä operoinut 800 laivue, jonka kalustona olivat Harrier FA2 ja Harrier GR.7 koneet, osallistui ensimmäiseen Persianlahden sotaan tammikuussa 1998.
Yeovilin lentotukikohtaan sijoitettu 800 laivue lakkautettiin 31. maaliskuuta 2004.
Joint Force Harrier

Laivue muodostettiin uudelleen 31. maaliskuuta 2006, jolloin laivueesta tuli ensimmäinen laivaston yksikkö Joint Force Harrierissa. Laivue on osa RAF:n Iskuosaston (engl. RAF Strike Command) ensimmäistä ryhmää (engl. Number 1 Group).
Naval Strike Wing

800 ja 801 laivueet yhdistämällä muodostettiin 9. maaliskuuta 2007 Laivaston rynnäkkölennosto (engl. Naval Strike Wing). Uusi lennosto on selkeä kokonaisuus ja siinä ei ole erillisiä laivueita.
Aiheesta muualla

Wikimedia Commonsissa on kuvia tai muita tiedostoja aiheesta .
Naval Strike Wingin virallinen sivu
Königsberg hyökkäyksen kohteena Bergenissä
Kuusi 800 NAS:n Blackburn Skuaa valmiina lähtöön HMS Ark Royalin lentokannelta huhtikuussa 1941
HMS Eaglen lentokansi Gibraltarilla mahdollisesti vuonna 1953.
HMS Albionin lentokansi Suezin kriisin aikaan vuonna 1956.
Laivueen Buccaneer laskeutuu HMS Eaglelle Välimerellä.
Tamara Davydzenka

| Mitalit> Maa:   Valko-Venäjä.Naisten soutu. Olympialaiset  | Mitalit> Maa:   Valko-Venäjä.Naisten soutu. Olympialaiset  | Mitalit> Maa:   Valko-Venäjä.Naisten soutu. Olympialaiset  | Maa:   Valko-Venäjä> Naisten soutu. |
| --- | --- | --- | --- |
|  Pronssia | Atlanta 1996 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Pronssia | Tampere 1995 | nelonen i.p. |  |
Tamara Davydzenka (valkoven. Тамара Давыдзенка, s. 8. kesäkuuta 1975) on valkovenäläinen soutaja. Hän saavutti Atlantan olympialaisissa 1996 pronssia kahdeksikossa. Hän saavutti maailmanmestaruuskilpailuissa pronssia perämiehettömässä nelosessa Tampereella 1995. Lisäksi hän sijoittui MM-kilpailuissa viidenneksi kahdeksikossa Račicessa 1993, viidenneksi kahdeksikossa ja yhdeksänneksi perämiehettömässä kaksikossa Indianapolisissa 1994, viidenneksi kahdeksikossa Tampereella 1995, kahdeksanneksi perämiehettömässä kaksikossa Aiguebelettessa 1997 sekä neljänneksi perämiehettömässä nelosessa ja viidenneksi kahdeksikossa Kölnissä 1998.
Darvinismi

Keskeisiä aiheita
Yhteinen polveutuminen
Evoluution todisteet
Prosessit ja lopputulokset
Populaatiogenetiikka · Geneettinen variaatio · Mutaatio · Luonnonvalinta · Adaptaatio · Geneettinen ajautuminen · Geenivirta · Lajiutuminen · Sopeutumislevittäytyminen · Yhteistyö · Koevoluutio · Divergenssi · Konvergenssi · Paralleelinen evoluutio · Sukupuutto
Luonnonhistoria
Elämän alkuperä · Elämän historia · Evoluution aikajana · Ihmisen evoluutio · Evoluutiopuu · Biodiversiteetti · Eliömaantiede · Taksonomia · Kladistiikka · Välimuotofossiili · Joukkosukupuutto
Evoluutioteorian historia
Yleiskatsaus · Darwin · 
Lajien synty · Moderni synteesi
Tutkimushaarat ja sovellukset
Ekologinen genetiikka · Evoluutiolaskenta · Evoluutiopsykologia · Fylogenetiikka · Jalostus · Systematiikka
Yhteiskunnalliset vaikutukset
Yhteiskunnalliset vaikutukset
Vastustus
n
k
Osa biologian artikkelisarjaa
Darwininsirkuilla oli suuri vaikutus Galapagos-saarten muiden eläinten kanssa Charles Darwinin kehittämään evoluutioteorian.
Darvinismi tai darwinismi on Charles Darwinin kehittämä biologisen kehityksen eli evoluution selitys, joka painottaa eliöiden muuntelua, voimakasta lisääntymistä ja taistelua olemassaolosta. Darvinismin mukaan evoluutiota ohjaa etupäässä luonnonvalinta.
Darvinismin keskeiset kohdat:
Eliöt tuottavat enemmän jälkeläisiä kuin ympäristö pystyy elättämään. Esimerkiksi ravintoa ja elintilaa ei riitä kaikille. Tästä seuraa ns. olemassaolon kamppailu, joten osa jälkeläisistä kuolee ennen lisääntymisikää.
Saman lajin yksilöiden välillä on pieniä perinnöllisiä eroja eli muuntelua.
Parhaiten ympäristöön sopeutuvat yksilöt säilyvät hengissä ja saavat siten eniten jälkeläisiä. Heikoimmat yksilöt kuolevat pois tai saavat vähemmän jälkeläisiä. Näin luonnonvalinta karsii heikoimmat valikoiden parhaat yksilöt jatkamaan sukua.
Lajit kehittyvät luonnonvalinnan seurauksena.
Darwin aloitti työnsä teoriansa kehittämisessä vuonna 1837. Darwinin teoriasta on uudemman tiedon pohjalta kehittynyt uusdarvinismi, josta on poistettu Darwinilla mukana ollut lamarckistinen teoria hankittujen ominaisuuksien periytymisestä.
Darvinismiin pohjautuu sosiaalidarvinismi, katsomus, jonka mukaan ihmisyhteiskuntien kehitys perustuu myös eräänlaiseen luonnonvalintaan.
Aiheesta muualla

JJ: Darvinismi ja rotuteorioiden kehitys Lyseo.edu.ouka.fi. Viitattu 15.8.2018.
Dario

Dario (oik. Darius Waldemar Witkowski, s. 5. tammikuuta 1950) on puolalaissyntyinen iskelmälaulaja.
Dario on asunut Suomessa vuodesta 1972 ja on Suomen kansalainen. Hän aloitti levytysuransa 1970-luvun puolivälissä Decca-merkille omalla kappaleellaan "Hey Barbarella". Vuonna 1994 Dario oli mukana Euroviisukarsinnoissa kappaleellaan "Ateljee". Maaliskuussa 2002 hän julkaisi Puolassa albumin Mazurskie jeziora.
Diskografia

Mazurskie jeziora (Green Star, 2002)
Aiheesta muualla

Darius Witkowski Äänitearkiston tietokannassa[vanhentunut linkki]
Vitali Davydov

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Innsbruck 1964 | jääkiekko |  |
|  Kultaa | Grenoble 1968 | jääkiekko |  |
|  Kultaa | Sapporo 1972 | jääkiekko |  |
Vitali Semjonovitš Davydov (ven. Виталий Семёнович Давыдов, s. 1. huhtikuuta 1939) on venäläinen jääkiekkoilija ja jääkiekkovalmentaja. Pelipaikaltaan hän oli puolustaja.
Davydov pelasi Neuvostoliiton pääsarjassa vuodet 1957–1973 Moskovan Dynamon riveissä 519 ottelua. Maajoukkueurallaan hän voitti Neuvostoliiton paidassa seitsemän maailmanmestaruutta (1963–1971) ja kolme olympiakultaa (1964, 1968 ja 1972). Vuoden 1967 MM-kisoissa Davydov valittiin turnauksen parhaaksi puolustajaksi.
Pelaajauransa jälkeen Davydov toimi Neuvostoliiton juniorimaajoukkueiden valmentajana. Vuosina 1979–1981 hän toimi Moskovan Dynamon valmentajana sekä myöhemmin seuran varapuheenjohtajana. Davydov nimettiin IIHF Hockey Hall of Fameen vuonna 2004.